434 == 



pihis, Esthonis Sitlanerachstas , it. Paekladhk. Tataris Oedoe- 

 hoet; taurlcis Oepoepoe; Beltiris Tschooker (i. e. variusj. Cal- 

 muccis Schontol et Tschiikede; Mongolis Olholdshin. Coiba- 

 lis Uroualdsen. Tangutis Buhubig (vocis imitatio). Armenis 

 Popop. 

 In campestribus desertis Rossiae aiistralis et Sibiriae citerioris 

 frequentissima; in apricis ad Jeniseam et Dauriae rariores , in admo- 

 dum borealibus et orientalibus desimt. Friglda enim et palustria non 

 amant. E calidis regionibus adventant ineunte Aprili, tumidis jam 

 tum genitalibus organis. Per paria vivunt, volant et ambulant, prae- 

 sertim mane ad versuras agrorum et in campis vermiculos Carabos- 

 que legentes. Volant quasi enerves et alas subsultim moventes, ne- 

 que alte nec diu, sed crebro consident. Stertorosum sonum, uti 

 Cuculi, inter volandum edunt. Hominem in minus frequentibus no- 

 stris regionibus non admodum timent, imo ad suburbia et pagos ac- 

 cedunt. Zarizyni in domo extra urbem sita, diu non habitata, in- 

 tra ipsas latrinas pullos educaverat Upupa, et licet tunc hominura 

 frequentia turbata, postero anno tamen ad eundem nidum rediit. 

 In genere foetida loca amat, ubi Insecta solent abundare. Ad Irtin 

 in fossa disjecti tumuli, cui ingestum et lapidibus leviter obrutura 

 erat cadaver, intra crates thoracis sceleti putridis carnibus adhuc te- 

 tri, nidum Upupae inveni, cum septem pullis jam volaturientibus, 

 qui foetidissimo ichore ex ano ejaculato se defendebant. Inventi 

 etiam sunt in cavernis riparum et truncis arborum putridarum nidi. 

 Ova Upupae ovalia, virescentia. Sedens, praesertim timens, crebro 

 erigit cristam. Fox trisona et debilior Cuculi aemula, quasi Huhu- 

 hu, per intervalla edita, quam motu capitis singulari, rostroque ter- 

 ram vel ramum feriens emittit; interdum vocem bisonam interca- 

 lant (^Opop). 



